મોહાલી ટેસ્ટમાં ૪૦માંથી ૩૪ વિકેટ સ્પિનર્સે ઝડપી. ટીમ ઇન્ડિયાને મળેલી ૨૦માંથી ૧૯ વિકેટ સ્પિનર્સે જ લીધી. અશ્વિને બંને ઇનિંગ્સમાં બોલિંગની શરૂઆત પણ કરી હતી. હવે સવાલ એ પણ છે કે જ્યારે સ્પિનર્સથી જ કામ ચાલી જતું હોય તો પછી ટીમમાં ફાસ્ટ બોલર્સની જરૂર જ શી છે? શું ફાસ્ટ બોલર્સને વિદેશી પીચ પર જ અજમાવવાની રણનીતિ છે? કોને ખબર, ભવિષ્યમાં દરેક મેચમાં ચાર સ્પિનરને મેદાન પર ઉતારવામાં આવે! ટીમ ડિરેક્ટર રવિ શાસ્ત્રી એવો સંકેત પણ આપી ચૂક્યો છે કે સ્પિન બોલિંગને આટલું મહત્ત્વ મળશે તો જોખમ એ વાતનું પણ છે કે ભવિષ્યમાં ફાસ્ટ બોલર શોધ્યા પણ મળશે નહીં.